Það er flestum Íslendingum ljóst hversu gríðarlega dýrmætt það er að eiga okkar góðu björgunarsveitir að . Fyrir okkur sem stundum veiðar í íslenskri náttúru er það ómetanlegt að vita að til sé fólk um allt land sem er tilbúið að fara út í hvaða veður og aðstæður sem er til að bjarga mannslífum . Í þeirri von að sem flestir mæti og taki þátt ætlum við að hafa fyrirkomulag mótsins frábrugðið hefðbundnu mótshaldi í leirdúfuskotfimi . Mótið mun fara þannig fram að svæðið verður opið frá kl. 10 - 16 og aðeins verða skotnar 10 dúfur á völlum 1 , 2 og 3 , alls 30 dúfur . Þátttakendur geta mætt hvenær sem er dagsins , skráð sig til keppni og skotið sínar dúfur . Það verða engin verðlaun , enda tilgangurinn sá að safna peningum til að styrkja Landsbjörg .